钦定古今图书集成/明伦汇编/氏族典/第174卷 > 钱惟济
## 钦定古今图书集成/明伦汇编/氏族典/第174卷 > 钱惟济

按《宋史吴越世家》，“惟济字岩夫，生七岁，俶封汉南王，
奏补本府元从指挥使，历诸卫将军，领恩州刺史，改
东染院使，真拜封州刺史。其后请试郡，命知绛州，徙
潞州，迁永州团练使，改知成德军。仁宗即位，加检校
司空，以吉州防御使留再任，迁虔州观察使，知定州，
迁武昌军节度观察留后，改保静军留后。卒赠平江”
节度使，谥“宣惠。”惟济有吏干，能戢下而性苛忍，所至
牵蔓满狱。重囚弃市，或断手足，探肝胆，用以威众。观
者色动，而惟济自若也。